Publication: Magyar Közlöny
Issue: MK-2011-131 (Year: 2011, Number: 131)
Era: contemporary
Section: AB határozat, ABH 2003, 488, 499.; 47/2003. (X. 27.) AB határozat, ABH 2003, 525, 547.; 62/2006. (XI. 23.) AB határozat,
Paragraph Index: 1682

AB határozat, ABH 2003, 488, 499.; 47/2003. (X. 27.) AB határozat, ABH 2003, 525, 547.; 62/2006. (XI. 23.) AB határozat, ABH 2006, 697, 714.] vonatkoztatja a jogállamiság részét képezõ jogintézmények kiszámíthatóságának alkotmányjogi követelményét. Ebbõl következõen a jogintézmények kiszámítható mûködésének alkotmányos elvét az Alkotmánybíróság a jogállam felépítéséhez kapcsolódóan, elsõdlegesen az állami intézményrendszer cselekvésének és mûködésének alkotmányos mércéjeként és egyúttal követelményeként határozta meg. Jelen ügyben az Alkotmánybíróság az Alkotmány 2. § (1) bekezdésébõl fakadó alkotmányos követelmény alkalmazási körét kiterjeszti, és e körbe vonja az állam által szabályozott piac(ok) mûködését is, megszabva a piaci szereplõk esetleges deficites mûködésébõl eredõ pénzügyi instabilitás kiküszöbölésének jogalkotói kötelezettségét. A mulasztásban megnyilvánuló alkotmányellenesség kimondásának okát így arra alapítja, hogy a kötelezõ gépjármû-felelõsségbiztosítási szabályozás mûködési kiszámíthatóságának elve azért szenvedett sérelmet, mert a gépjármû balesetekbõl származó károk kockázatközösség elvén alapuló érvényesíthetõsége kizárólag a kötelezõ gépjármû-felelõsségbiztosítást szolgáltató biztosító fizetõképességéhez igazodott. Az Alkotmány 2. § (1) bekezdésébõl kibontott, a jogintézmények mûködési kiszámíthatóságához fûzõdõ alkotmányos követelménybõl álláspontom szerint azonban nem vezethetõ le egyik szabályozott piac végsõ pénzügyi fedezetérõl történõ, jogalkotót terhelõ feltétlen gondoskodási kötelezettség. A modern államnak nem csak lehetõsége, de – versenyképességi, hatékonysági, fogyasztóvédelmi, vagy más egyéb társadalompolitikai és gazdaságirányítási okból – kötelessége is a joghatósága alá tartozó piacok regulálása. Ennek megfelelõen ma már nem a szabályozás bevezetésében, hanem a szabályozottság eltérõ mértékében lelhetõ fel az egyes piacok között különbség. E piacszabályozási körben a jogalkotónak az Alkotmány 2. § (1) bekezdésébõl levezethetõ kötelezettsége és egyúttal alkotmányjogi felelõssége az, hogy egyértelmû és világos szabályok alkotásával kiszámítható és elõrelátható piaci feltételrendszert határozzon meg az adott piacra – akár kínálati akár keresleti oldalon – belépõ szereplõk számára. A piaci szereplõk – legalább részben saját felelõsségi körükbe esõ – gazdálkodásisikertelenségükkövetkezményeinekelhárításáravagy enyhítéséreszolgálópénzügyi fedezetre azonban az Alkotmány nem biztosít és nem is biztosíthat alanyi jogot. Ennek alkotmányjogi kötelezettsége a piaci szereplõk cselekvési autonómiáját és önálló felelõsségét, illetõleg a versenyen alapuló piacgazdaságot kérdõjelezheti meg, ami végsõ soron a köztulajdon és magántulajdon határának elmosódásáhozvezethet. Az Alkotmány 2. § (1) bekezdésének követelménye álláspontom szerint így a piacszabályozásnak a jogbiztonság eddig kimunkált mércéjével való megfelelõségére korlátozódik, a szabályozott piacok végsõ pénzügyi stabilitásának és finanszírozásának állami garantálása az Alkotmányból kényszerûen következõ jogintézmények kiszámítható mûködéséhez fûzõdõ alkotmányos követelményen már túlmutató kérdés. Meglátásom szerint, ily módon az Alkotmánybíróságaz Alkotmány 2. § (1) bekezdésébenmeghatározott alkotmányos követelmény körén kívül esõ, a jogalkotás feladatához és mérlegelési lehetõségéhez tartozó kérdéskörben rendelkezett, amikor a jogalkotót a 2010. január 1. napját megelõzõen felszámolási eljárás alá vont biztosítóval kötött gépjármû-felelõsségbiztosítási szerzõdésbõl fakadó kártérítési igények kockázatközösségi elven alapuló érvényesíthetõségének szabályozási rendezésére hívta fel. Budapest, 2011. november 8. Dr. Balsai István s. k., alkotmánybíró Dr. Pokol Béla alkotmánybíró különvéleménye

Source: https://magyarkozlony.hu/hivatalos-lapok/1231dc8a6b2f3186fe552ced38b6fa5a6ac83184/dokumentumok/c278d48f00adcdfeeb081244ff97beae78753625/letoltes